מטרת הטיפול השמרני בכאב גב תחתון מקרין לרגל ימין או שמאל היא הפחתת הגירוי העצבי. הטיפול יכלול טכניקות מנואליות לשיפור תנועתיות עמוד השדרה או הפחתת הלחץ על העצב, שחרור שרירים היוצרים לחץ עצבי, שיפור תנועתיות מפרקים העשויים ליצור לחץ על המסלול העצבי ושיפור תנועתיות המסלול העצבי באמצעות מתיחות נוירודינמיות. מתיחות נוירו דינמיות מתבצעות במנחים ספציפיים לאזור אותו מותחים על מנת לאפשר אורך מקסימלי לרקמה הרכה תוך כדי תנועה. לדוגמא: מתיחה נוריודינמית של העצב הסיאטי יכול להיות במנח של שכיבה או עמידה כאשר הברך של הרגל הנמתחת ישרה, האגן מופנה לפנים ואצבעות כף הרגל מוטות כלפי התקרה. את מנח המתיחה שומרים לאורך מספר שניות, מרפים ומגיעים שנית למצב מתיחה. מנח ,זמן ומספר החזרות יינתנו לפי פרוטוקול הפיזיותרפיסט המטפל.